LĒMUMA PROJEKTS

2023.gada \_\_.jūnijā Lēmums Nr. \_\_\_\_

**Par SIA „Daugavpils bērnu veselības centrs”, SIA „Daugavpils ūdens”, AS „Daugavpils satiksme” 2022.gada 50% no peļņas neizmaksāšanu dividendēs**

Pamatojoties uz Pašvaldību likuma 10.panta pirmās daļas 21.punktu, Publiskas personas kapitāla daļu un kapitālsabiedrību pārvaldības likuma 35.panta pirmo daļu, Daugavpils valstspilsētas pašvaldības domes 2005.gada 11.augusta saistošo noteikumu Nr.5 “Daugavpils valstspilsētas pašvaldības nolikums” 9.6.apakšpunktu, 9.9.apakšpunktu, 9.12.apakšpunktu, Daugavpils valstspilsētas pašvaldības domes noteikumu Nr.12 „Kārtība, kādā pašvaldības kapitālsabiedrības un publiski privātās kapitālsabiedrības, kurās pašvaldība ir dalībnieks (akcionārs) nosaka dividendēs izmaksājamo peļņas daļu, un veic maksājumus pašvaldības budžetā par pašvaldības kapitāla izmantošanu“ (apstiprināti ar Domes 29.10.2015. lēmumu Nr.437) 4.punktu, 6.-7.punktu, Daugavpils valstspilsētas pašvaldības domes Finanšu komitejas 2023.gada \_\_.\_\_\_\_\_\_\_\_\_ sēdes atzinumu,

ņemot vērā SIA „Daugavpils bērnu veselības centrs” 2023.gada 13.marta dalībnieku sapulcē apstiprināto 2022.gada pārskatu ar gada peļņu 4 204,00 *euro* apmērā,

SIA „Daugavpils ūdens”2023.gada 25.maija dalībnieku sapulcē apstiprināto 2022.gada pārskatu ar gada peļņu 298 796,00 *euro* apmērā,

AS „Daugavpils satiksme” 2023.gada 30.maija akcionāru sapulcē apstiprināto 2022.gada pārskatu ar peļņu 3 683,00 *euro* apmērā,

ņemot vērā Centrālās pārvaldes Juridiskā departamenta Kapitālsabiedrību pārraudzības nodaļas atzinumu par dividendēs izmaksājamās peļņas daļas atstāšanu SIA „Daugavpils bērnu veselības centrs” rīcībā,

Centrālās pārvaldes Juridiskā departamenta Kapitālsabiedrību pārraudzības nodaļas atzinumu par dividendēs izmaksājamās peļņas daļas atstāšanu SIA „Daugavpils ūdens” rīcībā,

Centrālās pārvaldes Juridiskā departamenta Kapitālsabiedrību pārraudzības nodaļas atzinumu par dividendēs izmaksājamās peļņas daļas atstāšanu AS „Daugavpils satiksme” rīcībā,

**Daugavpils pilsētas dome nolemj:**

1. Atļaut SIA „Daugavpils bērnu veselības centrs”, reģistrācijas Nr.41503021397, neizmaksāt dividendēs 50% no 2022.gada peļņas 2 102,00 *euro* apmērā.
2. Atļaut SIA „Daugavpils ūdens”, reģistrācijas Nr.41503002432, neizmaksāt dividendēs 50% no 2022.gada peļņas 149 398,00 *euro* apmērā.
3. Atļaut AS „Daugavpils satiksme” reģistrācijas Nr.41503002269, neizmaksāt dividendēs 50% no 2022.gada peļņas 1 841,50 *euro* apmērā.

Daugavpils valstspilsētas pašvaldības domes priekšsēdētājs A.Elksniņš